**Ministru kabineta noteikumu projekta „Grozījums Ministru kabineta 2011. gada 3. maija noteikumos Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015. gada 8. septembra sēdes protokola Nr. 45 90. § 8. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011. gada 3. maija noteikumos Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – MK noteikumi Nr. 333) ir noteikta formula, pēc kuras aprēķina maksas pakalpojuma izcenojumu (proti, ka maksas pakalpojuma cenā ierēķina tikai ar konkrētā pakalpojuma sniegšanu tieši un netieši saistītas izmaksas).Maksu par publikācijām oficiālajā izdevumā „Latvijas Vēstnesis” nosaka Ministru kabineta 2013. gada 29. janvāra noteikumi Nr. 65 „Oficiālo publikāciju noteikumi” (turpmāk – MK noteikumi Nr. 65). Šobrīd MK noteikumos Nr. 65 noteiktajā maksā par oficiālajām publikācijām ir ierēķināti arī izdevumi, kas nav tieši saistīti ar attiecīgo sludinājumu publikācijas pašizmaksu (izdevumi, kas rodas, nodrošinot Oficiālo publikāciju un tiesiskās informācijas likumā noteikto valsts funkciju izpildi, piemēram, normatīvo aktu publikāciju un sistematizāciju, kam valsts budžeta līdzekļi līdz šim nav bijuši piešķirti[[1]](#footnote-1)).Ņemot vērā, ka valsts budžeta dotācija Oficiālo publikāciju un tiesiskās informācijas likumā paredzēto valsts funkciju īstenošanai nav piešķirta, oficiālo publikāciju maksai nav iespējams piemērot MK noteikumos Nr. 333 noteikto metodiku maksas pakalpojumu izcenojuma aprēķināšanai. Tādēļ Ministru kabineta 2015. gada 8. septembra sēdē tika pieņemts lēmums (prot. Nr. 45 90. § 8. punkts) grozīt MK noteikumus Nr. 333, paredzot, ka šo noteikumu III nodaļu nepiemēro valsts aģentūras „Latvijas Vēstnesis” sniegto pakalpojumu izcenojumu noteikšanas metodikai līdz finansējuma piešķiršanai pilnā apmērā Oficiālo publikāciju un tiesiskās informācijas likumā noteikto valsts funkciju nodrošināšanai.Atbilstoši minētajam ir sagatavots šis projekts, kura mērķis ir noteikt, ka MK noteikumu Nr. 333 III nodaļu nepiemēro maksas par publikācijām oficiālajā izdevumā „Latvijas Vēstnesis” noteikšanas metodikai līdz finansējuma piešķiršanai pilnā apmērā Oficiālo publikāciju un tiesiskās informācijas likumā noteikto valsts funkciju nodrošināšanai.Ja valsts budžeta likumprojektā kārtējam gadam tiks paredzēts finansējums Oficiālo publikāciju un tiesiskās informācijas likumā paredzēto valsts funkciju nodrošināšanai, Tieslietu ministrija sagatavos grozījumus MK noteikumu Nr. 65 2. pielikumā, paredzot samazināt tajā noteikto maksu par oficiālo publikāciju proporcionāli piešķirtajam finansējumam. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecināms uz visiem tiesību subjektiem, kuriem normatīvajos aktos ir paredzēts pienākums izsludināt noteikta veida informāciju oficiālajā izdevumā „Latvijas Vēstnesis”, par ko paredzēta maksa MK noteikumos Nr. 65. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupai projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts nerada papildu administratīvās izmaksas. |
| 4. | Cita informācija | Nav. |

Anotācijas III, IV, V, VI un VII sadaļa – projekts šīs jomas neskar.

Iesniedzējs:

tieslietu ministrs Dzintars Rasnačs

14.10.2015. 10.25

545

K. Kuprijanova, 67036922

kristine.kuprijanova@tm.gov.lv

1. Detalizētāk par šo problēmjautājumu skat. informatīvo ziņojumu „Par oficiālās publikācijas un tiesiskās informācijas finansiālo nodrošinājumu”, kas izskatīts Ministru kabinetā 2014.gada 1.aprīlī (prot. Nr.19 44.§) [↑](#footnote-ref-1)